கேள்வி: பாலத்தீன அரபு மகளிர் சங்கம் பற்றி நீங்கள் என்ன அறிந்துள்ளீர்கள்?
பதில்: படிமம்:Arab_women_union.jpg அரபு மகளிர் சங்கம் என்றும் அழைக்கப்படும் பாலத்தீன அரபு மகளிர் சங்கம் (''Arab Women's Association of Palestine'') என்பது 1929 அக்டோபர் 26 அன்று பாலத்தீனத்தின் ஆணையின் கீழ் எருசலேம் அரபு பெண்கள் நிர்வாகக் குழுவால் நிறுவப்பட்ட ஒரு பாலஸ்தீன பெண்கள் அமைப்பாகும். 1929 ஆம் ஆண்டில் எருசலேமில் முதல் பாலத்தீன அரபு மாநாட்டை அரபு பெண்கள் நிர்வாகக் குழு ஏற்பாடு செய்து நடத்தியது. இது அரபு மற்றும் இசுலாமிய உலகில் முதல் அனைத்துலக பெண்கள் மாநாடு மற்றும் முதல் கிழக்கு மகளிர் மாநாட்டின் முன்னோடியாகும். 1929 இல் எருசலேமில் கூடிய மாநாட்டில் இருநூறு பாலத்தீனிய முஸ்லிம் மற்றும் கிறிஸ்தவப் பெண்கள் கூடினர். இம்மாநாட்டில் 1917 பால்போர் சாற்றுதல் ரத்து செய்தல், விகிதாசாரமாக பிரதிநிதித்துவ தேசிய அரசாங்கத்திற்கான பாலத்தீனத்தின் உரிமையை அங்கீகரித்தல் மற்றும் பாலத்தீனிய தொழில்களின் வளர்ச்சி ஆகியவற்றைக் கோரி மூன்று தீர்மானங்களை நிறைவேற்றியது.